Uliako parkea

**Uliako parkea** Gipuzkoako Gros, Ategorrieta-Ulia eta Miracruz-Bidebieta auzoetan dagoen parke bat da. Hiriko berdegunerik handiena da, denera 318.249 metro karratuko azalerarekin Ulia mendiaren zati handi bat barne hartzen du. Ulia mendiak Donostia eta Pasaia lotzen ditu, kostaldeko labar ikusgarrien ertzean zehar.

Gros auzotik oinez igo daiteke, edo, bestela, autoz, Ategorrieta hiribidetik.

Oso handia denez, flora mota ugari du. Mendiaren gorenean, gazte aterpetxe bat, "pic nic" egiteko gune bat eta antzinako uso tirorako instalazioak daude, itsasoaren gaineko terrazadun taberna txiki baten ondoan. Besteak beste lore mota hauek aurkitu ditzakezu parkean: Bioleta, Basa bitxilorea, Garikota, Izar belar arrunta, Hirusta, Txara beltza, Ezpata-plantaina, Lilipa, Basadute (Beronika), Mukibelarra, Atxaparra, Zaingorria, Euphorbia, Eszila, Orkidea, Txikori belarra, Anbulu zuria.

Joan den mendean Donostian uda pasatzen zuten aristokratak askotan joaten ziren bertara. Gailurrean oraindik errota formako teleferiko txiki baten geltokiaren aztarnak ikus daitezke. Handik gertu dagoen harkaitz bat baleak ikusteko talaiatzat erabiltzen zuten donostiar baleazaleek Erdi Arotik.

Josetxo Mayor gizona ezaguna da 1986 urtetik 2017ra bitarte Ulia parkeko bideak garbitzen ibili zelako, beti musu-truk.

Ulia mendia ez da ederra izateagatik soilik nabarmentzen, baita Donostiako aparteko ikuspegia izateagatik ere; izan ere, bertatik, Urgull, Santa Klara uhartea eta Igeldo mendia lerro batean ikusten dira, mendi bakarra izango balira bezala.

## Uliako Interpretazio Zentroa 
[thumb|left|Informazioa ematen duen eta Wikipediarekin lotzen duen [QR kode bat egurrezko oholtxo batean inprimatua, Donostiako Uliako parkean.]]
Eguna eta orduaren arabera Uliako Interpretazio Zentroa bisitatu daiteke. Parkeko erakusketa iraunkorra ikus daiteke bertan: fauna eta flora, itsas-ekosistemak, historia, ondarea eta paisaiaren eraldaketa kulturala.

## Itsaslabarrak, Europako naturagune babestua 
thumb|Misumena vatia armiarma
Uliako Itsaslabarrak Donostiatik Pasaiaraino dagoen kostaldea da. Flora eta fauna aldetik duen balioarengatik Europako naturagune babestua da (BGL), 1992ko maiatzean Europako Kontseiluak 92/43 zuzentarau onartu zuen habitat natural, flora eta faunaren kontserbazioaren ingurukoa.

1997ko abenduan, beraien habitat, fauna eta flora ikusita, Eusko Jaurlaritzak Uliako Itsaslabarrak Batasunaren Garrantzizko Lekua (BGL) izendatzea proposatu zuen, Bruselara horren fitxa bidaliz (Kodea: ES2120014; azalera: 43 ha).

2004ko abenduan eremu honen BGL izendapen ofiziala egin zen Europako naturgune babestua bihurtuz, Natura 2000 sarean sartuta.

## Animaliak 
Uliako parkeak espezie asko aurkitu daitezke besteak beste hauek: Muskerrak, burruntziak

Fitxategi:Lacerta bilineata 2 Ulia AV.jpg|Mendebaldeko musker berdea (lacerta bilineata)
Fitxategi:Anax imperator with problems to born 04.jpg|Burruntzia (Anax imperator)
Fitxategi:Pelophylax perezi Ulia.jpg|Ur-igela arrunta
Fitxategi:Macho depressa.jpg|Txixtiburduntzia
Fitxategi:Mantis religiosa Ulia.jpg|Marisorgina (Mantis religiosa)
Fitxategi:Melolontha melolontha Ulia.jpg|Kotxorroa (Melolontha)
Fitxategi:Mimas tiliae Ulia.jpg|Mimas tiliae
Fitxategi:Mirido sp.jpg|Mirido
Fitxategi:Mosca cernidora.jpg|Euli berezia
Fitxategi:Moscarda Ulia.jpg|Euli berezia
Fitxategi:Phyllobius sp Ulia.jpg|Gurgurioa
Fitxategi:Panorpa communis H.jpg|Panorpa
Fitxategi:Propylea 14-punctata.jpg|Marigorringoa (14koa)
Fitxategi:Psyllobora 22-punctata.jpg|Marigorringo (22koa)
Fitxategi:Pulgon alado.jpg|Pulgoia
Fitxategi:Vespa velutina Ulian.jpg|Listorra
Fitxategi:Metellina.jpg|Matellina
Fitxategi:Eulia ulia.jpg|Eulia
Fitxategi:Misumena vatia Ulia 2.jpg|Misumena vatia armiarma
Fitxategi:Misumena vatia Ulia.jpg|Misumena vatia armiarma
Fitxategi:Sitsa Polilla.jpg|Sitsa
Fitxategi:Sinaema globosun.jpg|Armiarma, Sinaema globosun
Fitxategi:Timarcha tenebricosa.jpg|Kakalardoa, Timarcha tenebricosa
Fitxategi:Saltamontes-puesta.jpg|Matxinsaltoa erruketan
[alt=|thumb|260x260px|[Burruntzi arra, Ulian]]

## Erreferentziak 
## Ikus, gainera 
* Ulia.
* Josetxo Mayor.
* Ulia mendiko aireko tranbia (1907-1912).
* Wikiproiektu: Uliako Lore-baratzeak.

## Kanpo estekak 
* Ulia B motako ingurune babestua Natura 2000 barruan
* «Ezagutu Ulia zure etxetik - Cristina Enea Fundazioa» *www.cristinaenea.eus* . Noiz kontsultatua: 2020-06-28.
*Ayer y hoy en UliaAspaldiko eta 2009ko argazkiak (3kitixa, Slideshare, 2009)